cyanic-selkie/wikianc huggingface dataset:
ბრუკლინის ხიდი
thumb|300px|ბრუკლინის ხიდი. thumb|300px|ბრუკლინის ხიდი 1890 წელს, გახსნიდან შვიდ წელიწადში. ბრუკლინის ხიდი (The Brooklyn Bridge; თავდაპირველად ნიუ-იორკ - ბრუკლინის ხიდი) ერთ-ერთი უძველესი დაკიდებული ხიდია აშშ-ში და გადაჭიმულია 1.834 მ-ით მდინარე ისტზე მანჰეტენსა და ბრუკლინს შორის. მშენებლობის დასრულების ჟამს ის იყო უდიდესი დაკიდებული ხიდი მსოფლიოში და ასევე პირველი ლითონის ბაგირებით დაკიდებული ხიდი.
გახსნის მომენტში ეს ხიდი ყველაზე გრძელი იყო მსოფლიოში და მას შემდეგ იგი ქალაქის ერთ-ერთ უმთავრეს ღირსშესანიშნაობად იქცა. 1980-იანი წლებიდან ხიდის ქვეშ ღამის განათება დამონტაჟდა მისი არქიტექტურული თვისებების გამოსაჩენად. არქიტექტურული სტილი გოთურია, დამახასიათებელი წაწვეტებული არკებით ქვის კოშკებში გასასვლელების თავზე.
ხიდის პროექტი ეკუთვნის არქიტექტურულ ფირმას, რომლის მფლობელი ჯონ აუგუსტუს როულინგი იყო ტრენტონიდან, ნიუ-ჯერსი. როულინგმა საკუთარ ფირმასთან ერთად მანამდე რამდენიმე მცირე ზომის დაკუდული ხიდი ააგო (ცინცინატიში, ოჰაიო და ვაკოში, ტექსასი) რომელიც ბრუკლინის ხიდის საინჟინრო პროტოტიპები იყო.
რესურსები ინტერნეტში
კატეგორია:აშშ-ის ხიდები კატეგორია:ნიუ-იორკის არქიტექტურა
ჯერმუკი
სქოლიო
კატეგორია:სომხეთის ქალაქები
Thesbia algoensis
სქოლიო
კატეგორია:მუცელფეხიანები
როსი დე პალმა
როსი დე პალმა (ესპ. Rossy de Palma) (ნამდვილი სახელი როსა ელენა გარსია ეჩავე. დ. 16 სექტემბერი, 1964. პალმა დე მალიორკა, ესპანეთი) — ესპანელი მსახიობი.
თავდაპირველად იგი მუსიკალურ ჯგუფში „Peor Imposible“ მოცეკვავის და მომღერლის ამპლუაში მოღვაწეობდა. მოგვიანებით, 1986 წელს იგი ესპანელმა კინორეჟისორმა — პედრო ალმოდოვარმა აღმოაჩინა მადრიდის ერთ-ერთ კაფეში და თავის ფილმებში თამაში შესთავაზა. ამის ძირითადი მიზეზი მსახიობის უნიკალური, პიკასოსეული გარეგნობა გახდა.
რესურსები ინტერნეტში
კატეგორია:ესპანელი მსახიობები კატეგორია:დაბადებული 1964 კატეგორია:დაბადებული 16 სექტემბერი
გაბრიელ გარსია მორენო
thumb|200px|გაბრიელ გარსია მორენო გაბრიელ გარსია მორენო (დ. 24 ოქტომბერი, 1821, გუაიაკილი, ეკვადორი — გ. 6 აგვისტო 1875, კიტო, ეკვადორი) — ეკვადორის სახელმწიფო მოღვაწე. 1860 წელს სათავეში ჩაუდგა დროებით მთავრობას. 1861-1865 წწ. იყო პრეზიდენტი. 1869 წელს სახელმწიფო გადატრიალება მოახდინა და თავი დიქტატორად გამოაცხადა. მან ქვეყანა ერთგვარ თეოკრატიულ სახელმწიფოდ აქცია. რომის პაპთან კონკორდატით (1862 წ. 26 სექტემბერი) აქ კათოლიციზმი ერთადერთ რელიგიად გამოაცხადა და ყოველწლიურად ვატიკანის ხაზინაში სახელმწიფოს შემოსავლის 10 %-ს რიცხავდა. 1875 წელს მოკლეს შეთქმულმა სტუდენტებმა.
რესურსები ინტერნეტში
კატეგორია:ეკვადორის პრეზიდენტები კატეგორია:ეკვადორელი პოლიტიკოსები კატეგორია:დაბადებული 24 ოქტომბერი კატეგორია:დაბადებული 1821 კატეგორია:გარდაცვლილი 6 აგვისტო კატეგორია:გარდაცვლილი 1875 კატეგორია:მოკლული პრეზიდენტები
ედით უორტონი
ედით უორტონი (Edith Wharton; დ. 24 იანვარი, 1862 – გ. 11 აგვისტო, 1937) — ამერიკელი მწერალი ქალი. 1907 წლიდან საფრანგეთში ცხოვრობდა. წერდა ლექსებს, სტატიებს, მოთხრობებს. ავტორია 20-მდე რომანისა, რომელთაგან აღსანიშნავია "სიხარულის სახლი" (1905), "ქვეყნის ადათი" (1913), "უმანკოების ხანა" (1920, პულიცერის პრემია) და სხვა.
სქოლიო
კატეგორია:ამერიკელი მწერლები კატეგორია:დაბადებული 1862 კატეგორია:გარდაცვლილი 1937 კატეგორია:XIX საუკუნის ამერიკელი რომანისტები კატეგორია:XX საუკუნის ამერიკელი რომანისტები კატეგორია:ამერიკელი ქალი რომანისტები კატეგორია:პულიცერის პრემიის გამარჯვებულები რომანისთვის კატეგორია:ნიუ-იორკელი მწერლები კატეგორია:XIX საუკუნის ამერიკელი ქალი მწერლები კატეგორია:XX საუკუნის ამერიკელი ქალი მწერლები
ძველი ანაგა
ძველი ანაგა — სოფელი საქართველოში, სიღნაღის მუნიციპალიტეტში, გომბორის ქედის ჩრდილო-აღმოსავლეთ კალთაზე. თემის ცენტრი. ზღვის დონიდან 400 მეტრი. სიღნაღიდან 18 კილომეტრი.
სქოლიო
კატეგორია:სიღნაღის მუნიციპალიტეტის სოფლები
ყაზდუ-ხევის ნამოსახლარი
ყაზდუ-ხევის ნამოსახლარი — არქეოლოგიური ძეგლი საგარეჯოს მუნიციპალიტეტის სოფელ თულარში.
ნამოსახლარი საბჭოთა ტოპო რუკებზე კ(ყ)აზდუ-ხევის სახელწოდებითა მოხსენიებული. ნამოსახლარი შემაღლებულ პლატოდან, მეანდრისავითაა გამოყოფილი და გაყურებს მშრალხევს. ის ორი ნაწილისგან შედგება: ერთი, უკიდურეს სამხრეთ-აღმოსავლეთი ნაწილი სავარაუდოდ ციტადელი უნდა ყოფილიყო. მას კარგად გამოხატული სათავდაცვო თხრილი შემოუყვება გარშემო და შიდა სივრცეშიც ნათლად ჩანს ნაგებობების კვალი. მისგან ჩრდილო-დასავლეთით, სათავდაცვო თხრილი გადაღმა ნამოსახლარი უბანია, რომელზეც ასევე კარგად ჩანს ნაგებობების ბუდობები.
რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
ყარადელდაგის ნამოსახლარი
ყარადელდაგის ნამოსახლარი — არქეოლოგიური ძეგლი საგარეჯოს მუნიციპალიტეტის სოფელ ქეშალოში.
ნამოსახლარი ქედის აღმოსავლეთ-დასავლეთის ღერძზეა დამხრობილი. იმ ადგილს, სადაც ნამოსახლარია, საბჭოთა ტოპო რუკებზე კ(ყ)არადელდაგ ქვია. ამ ადგილიდან სრულად ჩანს მთლიანი ველი ჩრდილოეთისა და სამხრეთის მიმართულებით. ნამოსახლარი ქედის ჩრდილო, შედარებით ნაკლებად დამრეც ფერდზეა მოწყობილი. მას დასავლეთიდან, ჩრდილოეთის მიმართულებით აღმოსავლეთის კიდემდე აშკარად გამოხატული სათავდაცვო თხრილი შემოუყვება. სამხრეთის მხრიდან, როგორც ჩანს მისი ნაწილი ეროზიის შედეგადაა ჩამოშლილი. ნამოსახლარის შიგნით კარგად ჩანს ნაგებობების ჩაქცეული ბუდობები.
რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
ედუარდ ყაზაიშვილი
ედუარდ ყაზაიშვილი (დ. 15 მარტი, 1935, თბილისი) — ქართველი ექიმი, უროლოგი, მედიცინის მეცნიერებათა კანდიდატი.
1959 წელს დაამთავრა თბილისის სახელმწიფო სამედიცინო ინსტიტუტის სანიტარულ-ჰიგიენური ფაკულტეტი.
1959-1961 წლებში მუშაობდა მოსკოვის რკინიგზის პოლიკლინიკაში თერაპევტად. 1961-1964 წლებში იყო საქართველოს სამოქალაქო ავიაციის უფროსი სანიტარული ექიმი. 1964-1972 წლებში იყო სსრკ სამედიცინო აკადემიის უროლოგიის ინსტიტუტის უმცროსი მეცნიერ-თანამშრომელი. 1972-1976 წლებში I კლინიკური საავადმყოფოს ექიმი-უროლოგი. 1976-1996 წლებში იყო ექიმთა დახელოვნების ინსტიტუტის უფროსი ლაბორანტი, 1996 წლიდან ექიმთა დიპლომისშემდგომი განათლების სახელმწიფო სამედიცინო აკადემიის უროლოგიის კათედრის ასისტენტი. არის 26 სამეცნიერო ნაშრომის ავტორი. აქვს შრომის ვეტერანის მედალი.
საკანდიდატო დისერტაციის თემა − „წინამდებარე ჯირკვლის ადენომის სტრუქტურულ-ჰისტოქიმიური თავისებურებანი“, დაიცვა 1972 წელს.
რესურსები ინტერნეტში
კატეგორია:დაბადებული 15 მარტი კატეგორია:დაბადებული 1935 კატეგორია:ქართველი ექიმები კატეგორია:თბილისში დაბადებულები
ნიუ-იორკის საფონდო ბირჟა
thumb|250px|ნიუ-იორკის საფონდო ბირჟა ნიუ-იორკის საფონდო ბირჟა (The New York Stock Exchange - NYSE), მეტსახელით „დიდი დაფა“ (Big Board) უდიდესი საფონდო ბირჟაა მსოფლიოში (დოლარის მიმოქცევის მოცულობით) და მეორეა განაცხადებების რაოდენობით. მასში მიმოქცეული აქციების მოცულობა ნასდაქს (NASDAQ) ჩამორჩა 1990-იან წლებში, თუმცა ნისბ-ზე მოვაჭრე კომპანიათა საბაზრო კაპიტალიზაცია ხუთჯერ აღემატება ნასდაქისას.
ნიუ-იორკის საფონდო ბირჟის სავაჭრო დარბაზი მდებარეობს უოლ სტრიტის №11-ში და შედგება ხუთი ოთახისგან, რომელიც ვაჭრობის განხორციელებისთვის გამოიყენება. მთავარი შენობა მდებარეობს ბროდ სტრიტის №18-ში, უოლ სტრიტისა და ექსჩეინჯ პლეისის კუთხეში, ქვემო მენჰეტენზე, ნიუ-იორკი.
ჯაბრაილ ჰასანოვი
ჯაბრაილ ჰასანოვი (Cəbrayıl Həsənov, დ. 24 თებერვალი, 1990, სუფარიბაღი, ასტარის რაიონი, ლენქორანის რეგიონი, აზერბაიჯანის სსრ, სსრკ) — აზერბაიჯანელი მოჭიდავე. ჭიდაობს თავისუფალი სტილის ჭიდაობას. ასპარეზობდა 66, 74 და 79 კგ წონით კატეგორიებში. არის ოლიმპიური თამაშებისა და მსოფლიო ჩემპიონატის ბრინჯაოს მედლის პრიზიორი. არის იასარ დოღუს გრან-პრის გამარჯვებული.
კარიერა
66 კგ წონით კატეგორიაში 2010 და 2011 წლებში მოიგო ევროპის ჩემპიონატი. 2010 წელს ფინალში დაამარცხა რუსი მაგომედმურად გაჯიევი. 2011 წელს კი ბულგარელი ლეონიდ ბაზანი გარდა ამ ორი ევროპის ჩემპიონობისა მოიპოვა ბრინჯაოს მედალი მსოფლიო ჩემპიონატზე. შემდეგ წელს, 2012 წლის ზაფხულის ოლიმპიურ თამაშებზე დაიკავა მეხუთე ადგილი. 2012 წლის ზაფხულის ოლიმპიურ თამაშებზე მომავალ ჩემპიონ ტატუშირო იონემიცუსთან ნახევარ-ფინალში დამარცხდა. მანამდე კი ლეონიდ ბაზანისა და ალი შაბანოვის დამარცხება მოახერხა. ამის შემდეგ ჰასანოვი გადაერთო რეპეშაჟში სადაც ბრინჯაოს მედლის ბრძოლაში ლივიან ლოპესთან დამარცხდა..
2013 წელს ზაფხულის უნივერსიადის ფინალში 74 კგ წონით კატეგორიაში დამარცხდა აფხაზური წარმოშობის რუს მოჭიდავე დენის ცარგუშისთან.
2015 წლის ივნისში მონაწილეობა მიიღო პირველ ევროპულ თამაშებზე სადაც წარადგენდა აზერბაიჯანს, თავისუფალ ჭიდაობაში, 74 კგ წონით კატეგორიაში და მოიპოვა ბრინჯაოს მედალი. მესამე ადგილისთვის ბრძოლაში დაამარცხა ბულგარელი კირილ ტერზიევი.
2016 წლის ოლიმპიურ თამაშებზე 74 კგ წონით კატეგორიაში მოიპოვა ბრინჯაოს მედალი. დაამარცხა კარლოს იზკუერიდო და იაკობ მაკარაშვილი. ნახევარფინალში დამარცხდა ანიუარ გედუიევთან. რეპეშაჟში დაამარცხა ბეკზოდ აბურახმანოვი და მოიპოვა ბრინჯაოს მედალი.
2018 წლის ჭიდაობის მსოფლიო ჩემპიონატზე იასპარეზა 79 კგ წონით კატეგორიაში. დაამარცხა ეთან რამოსი, ალი შაბანუ და ეატოლა აკბარი. ფინალში დამარცხდა კაილ დეიკთან. ჰასანოვმა შეხვედრა მინიმალური სხვაობით, 0-2 დათმო.
2019 წლის ჭიდაობის მსოფლიო ჩემპიონატზე გამოვიდა 79 კგ წონით კატეგორიაში. გავიდა ფინალში სადაც ჰასანოვი დამარცხდა კაილ დეიკთან და მოიპოვა ვერცხლის მედალი.
არის ევროპის ჩემპიონატის სამგზის ვერცხლის მედლის პრიზიორი. 2009 წელს 66 კგ წონით კატეგორიაში ფინალში უკრაინელ ანდრეი სტადნიკთან დამარცხდა. 2014 წელს 74 კგ წონით კატეგორიაში ფინალი რუს ანიუარ გუდიევთან დათმო. ორი წლის შემდეგ რიგაში გამართული ევროპის ჩემპიონატის ფინალში დამარცხდა თურქ სონერ დემირთაშთან.
პაჩუკა
პაჩუკა (Pachuca) — ქალაქი სამხრეთ მექსიკაში. იდალგოს შტატის ადმინისტრაციული ცენტრი. მოსახლეობა 267,751 ადამიანი (2005).
კატეგორია:მექსიკის ქალაქები
ბეწოურა
ბეწოურა — ქართული აბორიგენული წითელყურძნიანი საღვინე ვაზის ჯიში იმერეთიდან.
ბოტანიკური აღწერა
ზრდასრული ფოთოლი საშუალო ზომისაა, მომრგვალო, ხუთნაკვთიანი. ფოთლის ქვედა მხარე ხშირ ქეჩისებრადაა შებუსული. ყვავილი ორსქესიანია. მტევანი საშუალო ზომის აქვს, თხელი, ცილინდრული ფორმის. მარცვალი საშუალო ზომისაა, მომრგვალო, ღია-ვარდისფერი, მოყვითალო ელფერით. კანი სქელი და საკმაოდ მკვრივია, ცვილისებრი ნაფიფქით ოდნავ დაფარული. რბილობი წვნიანია.
ბეწოურა საშუალო ზრდისა და საშუალომოსავლიანია. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე 157 დღეა. სრულ სიმწიფეში ოქტომბრის დასაწყისში შედის. მტევნის საშუალო წონა 150 გრამია. საჰექტარო მოსავლიანობა 6.5 ტონაა. ყურძნის სრული სიმწიფის პერიოდში მისი შაქრიანობა აღწევს 18-20%, ხოლო მჟავიანობა — 6-7 გ/ლ-ს.
მიიღება სუფრის მშრალი ღვინო.
სან-ფრანსისკუ-დი-იტაბაპუანა
სან-ფრანსისკუ-დი-იტაბაპუანა (São Francisco de Itabapoana) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 4 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კამპუს-დუს-გოიტაკაზისის შემადგენლობაში.
ბეწოურა
ლიტერატურა
კატეგორია:იმერეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
სან-ფრანსისკუ-დი-იტაბაპუანა
2010 წლის მონაცემებით, მოსახლეობა 41 354 ადამიანს შეადგენდა, მოსახლეობის სიმჭიდროვე 36.84 კმ²-ზე. ფართობი 1 122 438 კმ²-ია.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
1672
თარიღი უცნობია
*
10 ნოემბერი
10 ნოემბერი — გრიგორიანული კალენდრის 314-ე დღე (ნაკიან წლებში – 315-ე დღე). წლის ბოლომდე დარჩენილია 51 დღე.
იხილეთ აგრეთვე
სხვა თვეები:
თეონ გრეიჯოი
300px|მინი თეონ გრეიჯოი (Theon Greyjoy) — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ის წარდგენილია 1996 წელს გამოცემულ წიგნ „სატახტოთა თამაშში“ და მოგვიანებით ჩნდება წიგნებში „მეფეთა ჯახი“ (1998) და „ცეკვა დრაკონებთან“ (2011). ტელეადაპტაციისას მისი როლი შეასრულა ინგლისელმა მსახიობმა ალფი ალენიმ.
ფორჩხიძე
საკუთარი სახელი ფორჩხიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
თეონ გრეიჯოი
თეონ გრეჯოი იყო, რკინის კუნძულების მეფის ბეილონ გრეიჯოის უმცროსი ვაჟი, თეონს არის როდრიკ, მარონ და იარა გრეიჯოიების უმცროსი ძმა.
როდესაც ბეილონ გრეიჯოი აჯანყებაში დამარცხდა, ლორდმა ნედ სტარკმა, 8 წლის თეონი მძევლდა წაიყვანა ვინტერფელში და აღზარდა. მას შემდეგ რაც ნედ სტარკი დედაქალაქში სიკვიდილით დასაჯეს, მან ერთგულება შეჰფიცა ნედის უფროს ვაჟს, მეფე რობ სტარკს, თეონი მის გვერდით 5 მეფის ომში იბრძოდა, თუმცა, მან მოგვიანებით რობს უღალატა და ბეილონ გრეიჯოისთან ერთად ჩრდილოეთი დაიპყრო. თეონმა რობის ძმებისგან ვინტერფელის ციხესამაგრე დაიპყრო, საბოლოოდ მისმა ჯარისკაცებმა უღალატეს და ციხესიმაგრე ვერ შეინარჩუნა. თეონი შეიპყრეს ბოლტონებმა, მას როგორც მონას ისე ეპყრობოდნენ და გამუდმებით აწამებდნენ, თუმცა, თეონმა შეძლო ვინტერფელიდან სანსა სტარკთან ერთად გაქცევა და სანსა თავის ნახევარძმას ჯონ სნოუს მიუყვანა. მოგვიანებით ჯონ სნოუმ და სანსა სტარკმა შეძლეს ვინტერფელის დაბრუნება და ბოლტონების განადგურება.
სანსას გათავისუფლების შემდეგ, თეონი ნელა-ნელა უბრუნდებოდა თავის თავს, იგი დაბრუნდა რკინის კუნძულებზე, სადაც გაიგებს თავისი მამის სიკვდილის შესახებ, რომელიც მისმა ბიძამ იურონ გრეიჯოიმ ჩაიდინა. იურონი რკინის კუნძულების მეფედ აირჩიეს კინგსმუტის მეშვეობით. შურისძიების მიზნით თეონი თავის დასთან ერთად გაიქცა მირინში, რადგან დაემყარებინა ალიანსი დეინერის ტარგარიენთან, სადაც მოკავშირეებმა ალიანსი გააერთიანეს. როდესაც თეონმა იარა მიატოვა ბრძოლისას და იურონმა ტყვედ ჩაიგდო, თეონმა დრაგონსტოუნზე რკინითშობილები შეკრიბა და იარა გაათავისუფლა. სანამ იარა რკინის კუძულებს დაიბრუნებდა, თეონი ჩრდილოეთში გაემართა რკინითშობილების რაზმთან ერთად, რათა დაემარცხებინა მკვდრების არმია. თეონი ვინტერფელის ბრძოლაში ბრან სტარკის დაცვისას დაიღუპა, რითაც თავისი დანაშაული გამოისყიდა.
ბიოგრაფია
თეონი ლორდ ბეილონისა და ლედი ალანის გრეიჯოის უმცროსი ვაჟი იყო. ბეილონი არის გრეიჯოის სახლი და რკინის კუნძულების მბრძანებელი. რკინის კუნძულები არის შვიდი სამეფოს ერთ-ერთი შემადგენელი რეგიონი და გრეიჯოები ერთ-ერთი ყველაზე დიდი და ძველი საგვარეულოა. გრეიჯოები რკინის კუნძულებს კუნძულ პაიკიდან მართავენ, სადაც მათი სასახლე არის.
თეონი დაიბადა პაიკში. ის ბეილონისა და ალანისის მეოთხე შვილია როდრიკის, მარონისა და იარას შემდეგ. სერიალის დაწყებამდე რვა წლით ადრე ბეილონი აჯანყდა რკინის ტახტის წინააღმდეგ. რკინითშობილები გაანადგურეს ომში, რომელსაც მეთაურობდნენ მეფე რობერტ ბარათეონი და ლორდ ედარდ სტარკი. თეონის ძმები დაიღუპნენ ბრძოლაში. ბეილონი დანებდა და უფლება მისცეს დარჩენილიყო რკინის კუნძულების მბრძანებელი იმ პირობით, რომ თეონი დარჩებოდა ედდარ სტარკის მძევლად და ემსახურებოდა მცველად. თეონის და იარა დარჩა რკინის კუნძულებზე. უინტერფელში მძევლის სტატუსის მიუხედავად, თეონს კარგად ექცეოდნენ სტარკები სასდაც მან შეიძინა საუკეთესო მეგობარი რობ სტარკი და მეტოქეობა ჩამოუყალიბდა ჯონ სნოუსთან. თეონი გამოცდილი მშვილდოსანია. მისი თავხედური ქედმაღლობა და კავალერიული ქმედებები ეწინააღმდეგება ჩრდილოეთის ურყევ გზებს.
რესურსები ინტერნეტში
კატეგორია:სატახტოთა თამაში კატეგორია:ყინულისა და ცეცხლის სიმღერის პერსონაჟები
Lasioglossum fimbriatellum
Lasioglossum fimbriatellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1895 წელს.
სქოლიო
fimbriatellum
ჰოგვორტსის მაგიისა და ჯადოქრობის სკოლა
thumb|300px|გადასაღები მოედანი ჰოგვორტსის მაგიისა და ჯადოქრობის სკოლა — ჯადოქრების სკოლა ჯოან როულინგის რომანების სერიიდან „ჰარი პოტერი“. აქ მომავალი ჯადოქრები სწავლობენ მაგიას. მათი სკოლაში შესვლის შემდეგ ჰოგვორტსი 7 წლით მათი სახლი ხდება. ჰოგვორტსი დაცული ადგილია თუ მას მაგლი (არაჯადოქარი) შეხედავს, დაინახავს ნახევრად დანგრეულ სახლს. სკოლა აგრეთვე დაცულია უცხო ჯადოქრებისგანაც. ჰოგვორტსში არის 4 ფაკულტეტი: გრიფინდორი, ჰაფლფაპი, რეივენქლო და სლიზერინი.
წიგნში აღწერილი მოვლენების თანახმად, ჰოგვორტსის სკოლა 1000 წლის წინ ოთხმა ჯადოქარმა დააარსა. ამ სკოლაში ხვდებიან როგორც სუფთა სისხლის ჯადოქრები, ასევე მაგლური წარმოშობის ჯადოქრები. წიგნში აღწერილი მოვლენების შემდეგ ჰოგვორტსის დირექტორი არის პროფესორი მინერვა მაკგონაგელი. ამ პოსტს იკავებდნენ უდიდესი ჯადოქრები ალბუს დამბლდორი, სევერუს სნეიპი, არმანდო დიპეტი და სხვა.
როვენა რეივენქლო
როვენა რეივენქლო — ცნობილი ჯადოქარი, ჰოგვორტსის ერთ-ერთი დამაარსებელი. მისი სახელის პატივსაცემად, ჰოგვორტსის ერთ-ერთ კლუბს „რეივენქლო“ ეწოდა. კლუბის სიმბოლოა არწივი ლურჯ და ბრინჯაოსფერ ფონზე. რეივენქლო ადამიანებში აფასებდა სიბრძნეს, აზროვნებასა და იუმორის გრძნობას. ამ კრიტერიუმებით არჩევდა ის თავის მოსწავლეებს. ლეგენდის თანახმად, როვენას ჰქონდა დიადემა, რომელიც მას სიბრძნეს მატებდა.
ჰელგა ჰაფლპაფი
ჰელგა ჰაფლპაფი — ცნობილი ჯადოქარი, ჰოგვორტსის ერთ-ერთი დამაარსებელი. მის პატივსაცემად ჰოგვორტსის ერთ-ერთ კლუბს ეწოდა „ჰაფლპაფი“. ამ ფაკულტეტის სიმბოლოა მაჩვი შავ და ყვითელ ფონზე. ჰელგა ჰაფლპაფი ხალხში აფასებდა ლოიალურობას, პატიოსნებასა და შეუპოვრობას. სწორედ ამ კრიტერიუმებით არჩევდა ის მოსწავლეებს. ჰელგა ჰაფლპაფი შესანიშნავად ფლობდა კულინარიას. მრავალი კერძი, რომელიც ჰოგვორტსში დღესასწაულებსა და ნადიმებზე მზადდება, სწორედ ჰელგა ჰაფლპაფის რეცეპტებითაა მომზადებული.
სალაზარ სლიზერინი
სალაზარ სლიზერინი — ცნობილი ჯადოქარი, ჰოგვორტსის ერთ-ერთი დამაარსებელი. მის პატივსაცემად „სლიზერინი“ ეწოდა ჰოგვორტსის ერთ-ერთ კლუბს. სალაზარ სლიზერინის სიმბოლო გველი იყო. სალაზარი პარსელი იყო, ამიტომ მას შეეძლო გველების ენაზე საუბარი. სალაზარ სლიზერინი ცნობილი იყო ლეგილემენციის ბრწყინვალე ცოდნით. ხალხში აფასებდა ცბიერებას და ძალაუფლებისადმი სიყვარულს. სწორედ ამ კრიტერიუმებით არჩევდა ის მოსწავლეებს. სალაზარ სლიზერინი ფიქრობდა, რომ ჰოგვორტსში მხოლოდ წმინდასისხლიანებს უნდა ესწავლათ, რის გამოც უთანხმოება მოუვიდა გოდრიკ გრიფინდორთან, როვენა რეივენქლოსთან და ჰელგა ჰაფლპაფთან. განრისხებულმა და გულდაწყვეტილმა სლიზერინმა სკოლა დატოვა, თუმცა წასვლამდე ჰოგვორტში საიდუმლო ოთახი შექმნა, სადაც საზარელი მონსტრი, ბასილისკო დამალა. ბასილისკოს მოვალეობა მუქსისხლიანი (მაგლური წარმოშობის) ჯადოქრების დახოცვა იყო. ოთახის პოვნა ბევრმა ჯადოქარმა სცადა, მაგრამ ეს მხოლოდ სლიზერინის მემკვიდრეს, გველის ენის მცოდნეს შეეძლო. საბოლოოდ ოთახი ჰარი პოტერმა იპოვა და ბასილისკო მოკლა.
გოდრიკ გრიფინდორი
გოდრიკ გრიფინდორი — ცნობილი ჯადოქარი, ჰოგვორტსის ერთ-ერთი დამაარსებელი. ცხოვრობდა დაახლოებით 1000 წლის წინ. მის პატივსაცემად ჰოგვორტსის ერთ-ერთ კლუბს „გრიფინდორი“ ეწოდა. მის სახელს ატარებს ასევე სოფელი „გოდრიკ ჰოლოუ“, სადაც ის დაიბადა. გრიფინდორის სიმბოლო იყო ოქროსფერი ლომი წითელ ფონზე. გოდრიკ გრიფინდორი ხალხში ყველაზე მეტად აფასებდა სიმამაცესა და თავდადებას; სწორედ ამ კრიტერიუმებით არჩევდა ის თავის მოსწავლეებს. დაისვა კითხვა, თუ ვინ გაანაწილებდა სტუდენტებს გოდრიკ გრიფინდორის, სალაზარ სლიზერინის, როვენა რეივენქლოს და ჰელგა ჰაფლპაფის სიკვდილის შემდეგ. ეს პრობლემა გრიფინდორმა გადაწყვიტა. მან მოაჯადოვა თავისი ძველი ქუდი ისე, რომ ის ჰოგვორტსის დამაარსებლებივით საზღვრავდა თუ რომელ კლუბში უნდა გაემწესებინა მოსწავლე. ჰარი პოტერის მეორე წიგნში ბასილისკოსთან ბრძოლაში ჰარის სწორედ გრიფინდორის ხმალი და ძველი ქუდი გამოადგა. ის ხმალს ქუდიდან ამოიღებს, რაც დამბლდორის სიტყვით იმას ნიშნავდა, რომ ჰარი ნამდვილი გრიფინდორელი იყო.
ფაკულტეტები
ჰოგვორტსის დამაარსებლებმა - გოდრიკ გრიფინდორმა, როვენა რეივენქლომ, ჰელგა ჰაფლპაფმა და სალაზარ სლიზერინმა შექმნეს კლუბები, რომლებშიც ანაწილებდნენ მოსწავლეებს მათი უნარების მიხედვით. თითოეულ კლუბს სათავეში ერთ-ერთი დამაარსებელი ედგა.
გრიფინდორი
thumb|right|90px|გრიფინდორის გერბი
გრიფინდორი გოდრიკ გრიფინდორმა დააარსა. იგი ირჩევდა მამაც, დიდსულოვან და კეთილშობილ მოსწავლეებს, ამიტომაც ეს კლუბი სიმამაცესთან და გამბედაობასთან ასოცირდება. კლუბის სიმბოლოა ლომი, ფერები-წითელი და ოქროსფერი. გრიფინდორის მოჩვენებაა სერ ნიკოლას დე მიმსი-პორპინგტონი, ანუ თითქმის უთავო ნიკი. კლუბის საერთო ოთახის შესასვლელი არის მეშვიდე სართულზე, ფუშფუშა ქალბატონის პორტრეტის უკან.
ჰაფლპაფი
ჰაფლპაფი დააარსა ჰელგა ჰაფლპაფმა. იგი აფასებდა ერთგულებას, სამართლიანობას, პატიოსნებას, შემწყნარებლობას. კლუბის სიმბოლოა მაჩვი, ფერები კი – ყვითელი და შავი. კლუბის საერთო ოთახი სამზარეულოს ახლოსაა. ჰაფლპაფის მოჩვენებაა მსუქანი ბერი.
სლიზერინი
სლიზერინის კლუბის დამაარსებელი იყო სალაზარ სლიზერინი. სლიზერინის კლუბში ძირითადად ხვდებიან წმინდასისხლიანი ჯადოქრები. სლიზერინი სტუდენტში აფასებდა ამბიციურობას, სიჭკვიანეს, ეშმაკობას, წესების არდამორჩილებასა და წმინდასისხლიანობას. სლიზერინის კლუბის სიმბოლოა გველი, ფერები კი – მწვანე და ვერცხლისფერი. კლუბის საერთო ოთახია ჯურღმულებში, მისი შესასვლელი კი ერთ-ერთ გამოზნექილ კედელთანაა. 1992 წლის ბოლოს შესასვლელის პაროლი იყო „წმინდა სისხლი“. ბევრს სჯეროდა, რომ სლიზერინის კლუბის სტუდენტები ხშირად ბნელ ძალებთან იყვნენ დაკავშირებულნი. სლიზერინის მოჩვენებაა სისხლიანი ბარონი.
სლიზერინელები იყვნენ ჰარი პოტერის ნათესავები. თვითონაც სლიზერინელი უნდა ყოფილიყო, მაგრამ შეცდომით იცოდა, რომ ფაკულტეტზე ხვდებოდნენ მხოლოდ ბოროტი ჯადოქრები, რის გამოც გამანაწილებელ ქუდს სთხოვა, რომ მომხვდარიყო ნებისმიერ ფაკულტეტზე, სლიზერინის გარდა, რის შემდეგაც მოხვდა გრიფინდორში. გამანაწილებელი ქუდი ნანობდა, რომ ჰარი გრიფინდორში გაუშვა, რადგან ის ნამდვილად უნდა ყოფილიყო სლიზერინში, რასაც ერთ-ერთი სკოლის წინა დირექტორი ამბობდა, რომელიც თვითონ იყო სლიზერინელი. სლიზერინელები გამოირჩევიან ძალითა და მოწინააღმდეგების დაშინებითა და დამარცხებით. ბოლო ნაწილში, როდესაც ჰარის შვილი - ალბუს-სევერუსი - ჰოვორტსში მიდის, მას ეშინია, მაგრამ ჰარი ეუბნება, რომ სლიზერინში ცუდებიც ხვდებიან და კარგებიც და არ უნდა შეეშინდეს იქ მოხვედრის, მაგრამ თუ ასე სურს, შეუძლია, სთხოვოს ქუდს და სლიზერინში არ მოხვდება.
სქოლიო
კატეგორია:ჰარი პოტერი
Handlungsorte der Harry-Potter-Romane
ნიკოლოზი (ნალიმოვი)
მინი|მთავარეპისკოპოსი ნიკოლოზი მთავარეპისკოპოსი ნიკოლოზი (ერისკაცობაში — ნიკოლოზ ალექსანდრეს ძე ნალიმოვი; დ. 1852 — გ. 1914) — რუსეთის მართლმადიდებელი ეკლესიის მღვდელთმთავარი. საქართველოს ეგზარქოსი (1 ივლისი 1905 — 9 ივნისი 1906). სწავლობდა პეტერბურგის სასულიერო აკადემიაში, 1885 წელს აღიკვეცა ბერად, 1890 წელს ეკურთხა ეპისკოპოსად. ბოლოს იყო ვლადიმირისა და სუზდალის ეპარქიის მთავარეპისკოპოსი.
1905 წელს დაინიშნა საქართველოს ეგზარქოსად, მართავდა საეგზარქოს ერთ წელზე ნაკლებ დროს, გადაიყვანეს ვლადიმირის კათერაზე. დაკრძალულია ალექსანდრე ნეველის საძმო სასაფლაოზე.
რესურსები ინტერნეტში
კატეგორია:საქართველოს ეგზარქოსები კატეგორია:დაბადებული 1852 კატეგორია:გარდაცვლილი 1914
დევან ნაირი
დევან ნაირი (Devan Nair, მალაიალამური ენა ദേവൻ നായർ ചെങ്ങറ വീട്ടിൽ) (დ. 5 აგვისტო, 1923, მალაკის შტატი, მალაიზია — გ. 6 დეკემბერი, 2005, ჰამილტონი, კანადა) — სინგაპურის მესამე პრეზიდენტი (1981–1985 წლებში). ეროვნებით ტამილი. სინგაპურში ცხოვრობდა 1933 წლიდან. აქტიურად მონაწილეობდა ანტიკოლონიურ ბრძოლაში. ორჯერ იყო დაპატიმრებული (1951, 1956). 1954 წელს შექმნილი სახალხო მოქმედების პარტიის ერთ-ერთი ორგანიზატორი. 1985 წლის 27 მარტს დატოვა თანამდებობა გაურკვეველი გარემოებების გამო.
1995 წლიდან ემიგრაციაშია კანადაში. გარდაიცვალა 2005 წლის 6 დეკემბერს კანადის ქალაქ ჰამილტონში.
Thesbia nana
Thesbia nana — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
დევან ნაირი
ლიტერატურა
კატეგორია:სინგაპურის პრეზიდენტები კატეგორია:დაბადებული 5 აგვისტო კატეგორია:დაბადებული 1923 კატეგორია:გარდაცვლილი 6 დეკემბერი კატეგორია:გარდაცვლილი 2005
Thesbia nana
სქოლიო
კატეგორია:მუცელფეხიანები
დარვინის რინოდერმა
დარვინის რინოდერმა (Rhinoderma darwini) — უკუდო ამფიბიების წარმომადგენელი. თავი რბილი წანაზარდით აქვს დაბოლოებული. სხეულის სიგრძე 3 სმ აღწევს. გვხვდება ჩილეში. ბინადრობს ნაკადულებში და მათ ნაპირებზე. ქვირითს ყრის ხმელეთზე, ხავსის საფენზე. 10-15 დღის შემდეგ მამალი დარვინის რინოდერმა კვერცხებს (25 ცალამდე) მბგერავ პარკში ათავსებს, სადაც ჩანასახები იჩეკებიან და თავკომბალებად გარდაიქმნებიან. კვერცხში საკვების გამოლევის შემდეგ თავკომბალები ზურგით მიეზრდებიან სისხლძარღვებით მდიდარ პარკის კედელს, ამ გზით იწყებენ კვებას და პარკში რჩებიან მეტამორფოზის დამთავრებამდე.
ლიტერატურა
კატეგორია:რინოდერმები
გრეველინგენი
გრეველინგენი (Grevelingen) — მდინარეების რაინისა და მაასის ყოფილი დელტის ნაწილი, რომელიც დღეისათვის ტბად არის გადაქცეული. მდებარეობს ნიდერლანდებში, კუნძულ სხაუვენ-დეიველანდსა (ზელანდიის პროვინცია) და გურე-ოვერფლაკეს (სამხრეთი ჰოლანდიის პროვინცია) შორის. ამჟამად კუნძულები დასავლეთისა დ აღმოსავლეთის მხირდან ჯებირით არიან შეერთებული.
რესურსები ინტერნეტში
კატეგორია:რაინი-მაასი-შელდის დელტა კატეგორია:ნიდერლანდების ტბები
ქეშალოს ნამოსახლარი
ქეშალოს ნამოსახლარი — არქეოლოგიური ძეგლი საგარეჯოს მუნიციპალიტეტის სოფელ ქეშალოში.
ნამოსახლარს დასავლეთიდან, ჩრდილო-დასავლეთიდან, ჩრდილოეთიდან სამი სათავდაცვო თხრილის, მკვეთრად გამოხატული კვალი ეტყობა. სამხრეთიდან და აღმოსავლეთიდან როგორც ჩანს ეროზიის შედეგად 2 თხრილის კვალი გამქრალია და მხოლოდ ბორცვის წვერზე ერთ-ერთი, ყველაზე მეტად გამოხატული და შემორჩენილი თხრილის კონტურები იკითხება. ბორცვის უკიდურესი ზედა ნაწილი 97x26 მეტრია. მასზე კარგად ჩანს ნაგებობების ბუდობები.
რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
ფოფხაძე
საკუთარი სახელი ფოფხაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ჩაისუბანი
ჩაისუბანი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფელი ჩაისუბანი). მდებარეობს მდინარე ჩაქვისწყლის ხეობაში, ზღვის დონიდან 150 მ სიმაღლეზე. 2014 წლის აღწერის მონაცემებით სოფელში ცხოვრობს 2847 კაცი. სოფელში დგას ჩაისუბნის წმინდა გიორგის სახელობის ტაძარი. ქობულეთიდან დაშორებულია 17 კილომეტრით, ხოლო ჩაქვიდან (უახლოესი რკინიგზის სადგური) 7 კილომეტრით. სოფლის ადრინდელი სახელებია შუა ჩაქვა და დიდი ჯამე. ადამიანს აქ ჯერ კიდევ ახალ ქვის ხანაში უცხოვრია. აღმოჩენილია ბრინჯაოს ხანის განძი.
სქოლიო
კატეგორია:ქობულეთის მუნიციპალიტეტის სოფლები
M-2001
M-2001 — M-84-ის მოდერნიზაცია, ძირითადი საბრძოლო ტანკი სერბეთის შეიარაღებაში. მისი პრეზენტაცია განხორციელდა 2004 წელს, სახელით M-84AB1, მაგრამ მოწინავე გაუმჯობესებამ მას სახელი შეუცვალა - M-2001. ეს ახალი ტანკი აღჭურვილია გაუმჯობესებული ცეცხლის-მართვის სისტემით, ინტეგრირებული დღე/ღამის მხედველობის მოწყობილობით.
რესურსები ინტერნეტში
კატეგორია:ძირითადი საბრძოლო ტანკები
არდაზიანი
საკუთარი სახელი არდაზიანი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
სან-ჟუან-და-ბარა
სან-ჟუან-და-ბარა (São João da Barra) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან - მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კამპუს-დუს-გოიტაკაზისის შემადგენლობაში.
2010 წლის მონაცემებით, მოსახლეობა 32 747 ადამიანს შეადგენდა, მოსახლეობის სიმჭიდროვე 71.96 კმ²-ზე. ფართობი 455 044 კმ²-ია.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
ბზვანურა
ბზვანურა — ქართული აბორიგენული წითელყურძნიანი საღვინე ვაზის ჯიში იმერეთიდან.
გავრცელებულია ვანის მუნიციპალიტეტის სოფელ ბზვანის ვენახებში და სწორედ აქედან იღებს სახელწოდებას.
ბოტანიკური აღწერა
ზრდასრული ფოთოლი საშუალო ზომისაა, მომრგვალო, ხუთნაკვთიანი, ფოთლის ქვედა მხარე აბლაბუდისებრადაა შებუსული. ყვავილი ორსქესიანია. მტევანი საშუაო ზომისაა, ცილინდრული, კონუსური ან ცილინდრულ-კონუსური ფორმის, კუმსი და ძალიან კუმსი. მარცვალი საშუალო ზომისაა, მომრგვალო ან შებრტყელებული, შავი ფერის. წვენი სუსტადაა შეფერილი.
ბზვანურა საშუალო ზრდა-განვითარებისა და საშუალომოსავლიანია. სავეგეტაციო პერიოდის ხანგრძლივობა 178 დღეა. სიმწიფეში სექტემბრის ბოლოს შედის. ყურძნის სრული სიმწიფის პერიოდში მისი შაქრიანობა აღწევს 14-18%, ხოლო მჟავიანობა — 7.2-10 გ/ლ-ს.
მიიღება სუფრის წითელი მშრალი ღვინო.
ლიტერატურა
კატეგორია:იმერეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
აფხაზი
საკუთარი სახელი აფხაზი შეიძლება აღნიშნავდეს ერთ-ერთ შემდეგ პიროვნებათაგანს:
ჩრდილო-დასავლეთ საქართველოში, აფხაზეთის რეგიონში მცხოვრები ხალხისათვის იხილეთ სტატია
ავგუსტა ტრევერორუმი
ავგუსტა ტრევერორუმი, ანუ Augusta Treverorum (ლათინურად „ავგუსტუსის ქალაქი ტრევერთა მხარეში“) — მდინარე მოზელის ნაპირას მდებარე რომაული ქალაქი, რომლისგანაც წარმოდგა ქალაქი ტრირი.
ქალაქის დაარსების თარიღად შეიძლება მოიაზრებოდეს ტრირის პირველი ხიდის, ე.წ. რომაული ხიდის შენებასა (ქრისტემდე 18-17) და ავგუსტუსის მმართველობის ხანას (ქრისტემდე 30-დან ქრისტეს შემდეგ 14 წ.) შორის პერიოდი.
ლიტერატურა
კატეგორია:ტრირი
History of Trier
თორას ნამოსახლარი
რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
საქართველო V საუკუნეში
საქართველო V საუკუნეში ორისამეფოს სახით არსებობდა, აღმოსავლეთში ქართლის სამეფო ცდილობდა სასანიდური ირანისგან დამოუკიდებლობის მოპოვებას, ხოლო დასავლეთში ეგრისის სამეფო ცდილობდა გაეთავისუფლებინა თავი ბიზანტიისგან.
ქართლის სამეფო
V საუკუნის I ნახევარში სასანიანთა ირანმა გააქტიურა დამპყრობლური პოლიტიკა. 428 წელს ირანმა გააუქმა მეფობა სომხეთში. სომხეთი გადაიქცა ირანის პროვინციად, რომელსაც შაჰის მოხელე მარზპანი მართავდა. იეზდიგერდ II-მ დაიწყო კავკასიაში ზოროასტრიზმის გავრცელება. მან ამ მიზნით დაიბარა კავკასიის ქვეყნების დიდებულები, მათ შორის ქართლის პიტიახში არშუშა. არშუშა შაჰმა მძევლად დაიტოვა, ხოლო კავკასიაში გაგზავნა მოგვები ზოროასტრიზმის საქადაგებლად და ქრისტიანული ტაძრების დასანგრევად. ამას სომხეთსა და ალბანეთში 450-451 წლებში დიდი აჯანყება მოჰყვა. ქართლში აჯანყებას სათავეში არავინ ჩადგომია, რადგან გავლენიანი ქართველი დიდაზნაური არშუშა შაჰის მძევალი იყო. 451 წელს გაიმართა ქალკედონის საეკლესიო კრება, რომელმაც ერთადერთ ჭეშმარიტ რწმენად დიოფიზიტობა აღიარა. ქართლსა და აღმოსავლეთ რომის იმპერიაში (ბიზანტია) დიოფიზიტობა დამკვიდრდა. ირანმა, ბიზანტიის საპირისპიროდ, მხარი მონოფიზიტობას დაუჭირა. ასეთ სიტუაციაში ქართლში გამეფდა ვახტანგ გორგასალი.
ვახტანგ გორგასალი
ვახტანგ გორგასლის დაბადების თარიღი ქართულ ისტორიოგრაფიაში სადავოა. ძირითადი გავრცელებული მოსაზრებაა, რომ მან ტახტი V საუკუნის შუა წლებში დაიაკავა და II ნახევარში მეფობდა. მისი მცირეწლოვანობის დროს სამეფოს ვახტანგის დედა საგდუხტი მართავდა. ვახტანგის მცირეწლოვნობის დროს ჩრდილოეთ კავკასიიდან ქართლში შეიჭრნენ ალანები და ქართლის დიდი ნაწილი ააოხრეს, თუმცა ციხე-ქალაქები ვერ აიღეს. ალანებმა მხოლოდ კასპის აღება მოახერხეს და ვახტანგის სამი წლის და მირანდუხტი გაიტაცეს. 15 წლის ასაკში ვახტანგმა სათათბიროდ მოიწვია ერისთავები და ჯუანშერ სპასპეტი. მათთან ერთად ვახტანგმა ჩრდილო კავკასიაში ლაშქრობა დაგეგმა. ლაშქრობა წარმატებით დასრულდა, მაის შემდეგ ვახტანგმა დასავლეთ საქართველო დალაშქრა და იქედან ბიზანტიელები განდევნა. დასავლეთ საქართველო ვახტანგ გორგასალმა 466-469 წლებში დაიპყრო. მან აქ დააარსა არგვეთის, თაკვერის, ეგრისისა და სვანეთის საერისთავოები. საზღვარი მდინარე კელასურზე გადიოდა. ვახტანგ გორგასალმა ბიზანტიელებს უკან დაახევინა სამხრეთ საქართველოდანაც. აქ ვახტანგმა ციხე-ქალაქი არტანუჯი დააარსა. ვახტანგი პირველი და მეორე ცოლების მეშვეობით დაუზავდა ბიზანტიასა და ირანს. მან ირანს ქართლში ქრისტიანობის დევნაზე უარი ათქმევინა ქართლის სამხედრო დახმარების სანაცვლოდ. ვახტანგი ირანს შუა აზიაში კიდარიტებთან, ჰეფთალითებთან და ქუშანებთან ბრძოლაში დაეხმარა. სამშობლოში დაბრუნებულმა ვახტანგმა დაიწყო მეფის ხელისუფლების განმტკიცება. აღმოსავლეთით ვახტანგის სამეფოში შედიოდა კამბეჩოვანი, ჰერეთი და წუქეთი. ვახტანგის სამეფო მოიცავდა ცხრა საერისთავოსა და ერთ სასპასპეტოს.
ვახტანგ გორგასლის დროს ქართლის სამეფოს საზღვრები საკმაოდ გაფართოებული იყო. მასში შედიოდა ჰერეთი და დასავლეთ საქართველოს ნაწილი. სამეფოში არსებობდა 9 საერისთავო: ჰერეთის, კახეთის, ხუნანის, სამშვილდის, წუნდის, ოძრხის, კლარჯეთის, არგვეთის და თაკვერის, სვანეთის და შიდა ეგრისის. შიდა ქართლი კვლავ სპასპეტს ემორჩილებოდა. ვახტანგ გორგასალი აშენებდა ქალაქებს. გარდა არტანუჯისა, მან ააშენა უჯარმა, ჭერემი, ხორნაბუჯი, ნეკრესი და დაიწყო თბილისის მშენებლობა.
ქართველ დიდებულთა ნაწილი ღიად უჭერდა მხას ირანს. მათ შორის ყველაზე გავლენიანი იყო ვარსქენ პიტიახში, რომელიც საკუთარი ნებით ეახლა შაჰ პეროზ I–ს და მიიღო ზოროასტრიზმი. ვარსქენს დაუპირისპირდა მეუღლე შუშანიკი, რომელიც ვარსქენმა სასტიკად აწამებებინა. შემდგომში საქართველოს ეკლესიამ შუშანიკი წმინდანად შერაცხა. 482 წელს ვახტანგ გორგასალმა დაიწყო ირანის წინააღმდეგ აჯანყება ვარსქენ პიტიახშის მოკვლით. ვახტანგს მხარი დაუჭირეს სომხებმა ვაჰან მამიკონიანის მეთაურობით, ასევე მას ჰქონდა ჰუნების მხარდაჭერის იმედი, თუმცა მხოლოდ 300 ჰუნი მეომარი გამოვიდა მის დასახმარებლად. 483 წელს გამართულ ბრძოლაში ქართველთა და სომეხთა გაერთიანებული ჯარი დამარცხდა. 484 წელს ქართლში ირანის ჯარი შევიდა ჰაზარავუხტის სარდლობით. ვახტანგმა თავი დასავლეთ საქართველოს შეაფარა. შაჰ პეროზის გარდაცვალების გამო ჰაზარავუხტი უკან დაბრუნდა. შაჰ ბალაშის დროს ირანი შედარებით დასუსტებული იყო. ამ დროს აღდგა მეფობა ალბანეთში და ნახარართა უფლებები სომხეთში. ვახტანგმა შეძლო ქართლში დაბრუნება.
ვახტანგს კონფლიქტი მოუვიდა მცხეთის მთავარეპისკოპოს მიქაელთან. ქართულ ისტორიოგრაფიაში კონფლიქტის მიზეზებთან დაკავშირებით აზრთა სხვადასხვაობაა. ერთ–ერთ სავარაუდო მიზეზად სახელდება 451 წელს გამართული ქალკედონის საეკლესიო კრება და დაპირისპირება დიოფიზიტობასა და მონოფიზიტობას შორის. ფაქტია, რომ ვახტანგმა მოახერხა მიქაელის ნაცვლად პეტრეს დანიშნვნა. პეტრე უკვე კათოლიკოსის სტატუსით დაინიშნა ქართლში, რაც ქართლის ეკლესიის ავტოკეფალიას ნიშნავდა. მცხეთის ეპისკოპოსად დაინიშნა სამოელი, ახალი ეპისკოპოსები დაინიშნენ კლარჯეთში, ახიზში, არტაანში, ერუშეთში, ჯავახეთში, წუნდაში, მანგლისში, ბოლნისში, რუსთავში, ნინოწმინდაში, უჯარმაში. ამათგან ზოგიერთი ახალი საეპისკოპოსო იყო.
492-499 წლებში სომხეთი აჯანყდა ირანის წინააღმდეგ. შაჰმა კავად I–მა 499-502 წლებში გაილაშქრა სომხეთისა და ქართლის წინააღმდეგ. სამგორის ვაკეზე გამართულ ბრძოლაში ვახტანგი სასიკვდილოდ დაჭრეს იღლიის ქვეშ. ის უჯარმაში გარდაიცვალა და დაკრძალეს სვეტიცხოველში, სადაც მისივე ბრძანებით ბაზილიკის ტიპის ტაძარი იყო აშენებული.
თბილისი
ვახტანგის ძემ დაჩიმ დაასრულა თბილისის მშენებლობა და ქართლის დედაქალაქი თბილისში გადაიტანა. ამავე დროს აშენდა თბილისში ქართლის ერთ-ერთი უძველესი ტაძარი ანჩისხატი. დაჩის შემდეგი მეფეები თბილისში ისხდნენ მეფობის გაუქმებამდე. მეფობის გაუქმების შემდეგ თბილისში იჯდა შაჰის მოხელე, მარზპანი და ქართლის ერისმთავარი.
მცხეთიდან თბილისში დედაქალაქის გადატანა რამდენიმე ფაქტორმა განაპირობა. თბილისს ჰქონდა მოხერხებული მდებარეობა, ქვაბულში მოქცეული და მთებით გარშემორტყმული ქალაქი მარტივი დასაცავი იყო, ის კეტავდა სამხრეთ-აღმოსავლეთიდან შიდა ქართლისენ მიმავალ გზას, ასევე თბილისი მტკვრის ხეობაში გამავალ სავაჭრო-საქარავნო გზაზე მდებარეობდა.
დასავლეთ საქართველო
V საუკუნის II ნახევარში დასავლეთ საქართველოს ნაწილი (არგვეთი, თაკვერი, სვანეთი), ქართლის სამეფოს შემადგენლობაში მოექცა. ეგრისის მეფე გუბაზ I-მა მოინდომა ბიზანტიის იმპერიის მორჩილებიდან გამოსულიყო და ტახტზე თანამოსაყდრედ შვილი აიყვანა. ბიზანტიის იმპერატორმა მარკიანემ ლაზების წინააღმდეგ გაილაშქრა, მაგრამ დამარცხდა. მან ახალი ლაშქრობისთვის მზადება დაიწყო. გუბაზმა სცადა ირანის შაჰ იეზდიგერდ II-სთან კავშირის დამყარება, მაგრამ ირანს ომი ჰქონდა ჰუნებთან და ეგრისისთვის არ ეცალა. საბოლოოდ, ბიზანტიის იმპერატორის მოთხოვნით გუბაზი გადადგა და ტახტი შვილს დაუთმო.
Lasioglossum flammeum
Lasioglossum flammeum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
სქოლიო
flammeum
ფანიანი
ფანიანი — სოფელი სიღნაღის მუნიციპალიტეტში, (ქვემო მაჩხაანის თემი). გომბორის ქედის ჩრდილო-აღმოსავლეთ კალთაზე. ზღვის დონიდან 640 მეტრი. სიღნაღიდან 16 კილომეტრი.
ლიტერატურა
კატეგორია:სიღნაღის მუნიციპალიტეტის ისტორიული სოფლები
Thesbia nanum
Thesbia nanum — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
ივრის პირეთის ნამოსახლარი
ივრის პირეთის ნამოსახლარი — არქეოლოგიური ძეგლი საგარეჯოს მუნიციპალიტეტის სოფელ კაზლარში.
Thesbia nanum
სქოლიო
კატეგორია:მუცელფეხიანები
ივრის პირეთის ნამოსახლარი
ნამოსახლარი ორ ნაწილადაა გამიჯნული. ციტადელს გარშემო შემოუყვება სათავდაცვო თხრილი და მისი ნაწილი, ჩრდილო-დასავლეთის მხრიდან ნაწილობრივ ჩამოქცეულია ეროზიის შედეგად. სამხრეთ-აღმოსავლეთით, სათავდაცვო თხრილის მიღმა ჩანს ნამოსახლარის კვალი. თხრილიდან გამოკვეთილ არეალში და მისგან სამხრეთ-დასავლეთ ნამოსახლარზეც მკრთალად ჩანს ნაგებობების ბუდობები.
რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
მახარობელ ურუშაძე
მახარობელ (მახარბელ) იესეს ძე ურუშაძე (დ. 1788, ლანჩხუთი ― გ. 1861, იქვე) ― გურიის სამთავროს აზნაური, XIX საუკუნის ქართველი სამხედრო მოღვაწე.
ბიოგრაფია
მახარობელ ურუშაძე იყო თურქ-ოსმალთა წინააღმდეგ 1810-1812 წლების ბრძოლების და რუსეთ-ოსმალეთის 1828-1829  წლების ომის აქტიური მონაწილე. სამხედრო სამსახურიდან გადადგა პოდპორუჩიკის წოდებით. მხედრული წარჩინებისათვის მიღებული ჰქონდა: წმ. გიორგის მე-4 ხარისხის ორდენი, წმ. გიორგის I და II ხარისხის მედლები, ვერცხლის მედალი „ თურქეთის 1828-1829 წლების ომში გამოჩენილი მამაცობისათვის“ და ე. წ. „გიორგის ხმალი“ „მამაცობისათვის“.
მისი მეუღლე იყო მარგარიტა (მართა) თავდგირიძე (იმერეთის მეფის დავით II-ის შვილიშვილის შვილი). მახარობელ ურუშაძის ჩამომავლები არიან პროფესორები აპოლონ ურუშაძე, იგორ ურუშაძე და ზურაბ ურუშაძე, პოლიტიკური მოღვაწე ავთანდილ ურუშაძე, ჟურნალისტი მარგარიტა ურუშაძე, ხელოვნებათმცოდნეები ლიორა ურუშაძე და პაოლა ურუშაძე, ისტორიის მეცნიერებათა დოქტორი ლევან ურუშაძე და სხვ.
რესურსები ინტერნეტში
კატეგორია:ქართველი სამხედრო მოღვაწეები კატეგორია:დაბადებული 1788 კატეგორია:გარდაცვლილი 1861 კატეგორია:ლანჩხუთში დაბადებულები მ
სუ-24
სუხოი სუ-24 იყო საბჭოთა კავშირის უძლიერესი ნებიერმიერი ამინდის თავდაცვითი და მოიერიშე საბრძოლო თვითმფრინავი 1970-იან და 1980-იან წლებში. ითვლებოდა, რომ იგი აწყობილი იყო ამერიკული F-111 „Aardvark“-ის ტექნოლოგიის საფუძველზე, რომელიც საბჭოელებმა ვიეტნამის ომში შპიონაჟით მოიპოვეს. ორადგილიანი, ორძრავიანი თვითმფრინავი აღჭურვილი იყო სსრკ-ის პირველი ინტეგრირებული ციფრული სანავიგაციო/თავდასხმის სისტემით. მრავალ ასპექტში სუ-24-ის კონფიგურაცია მსგავსია F-111-ის. ის დღემდე რჩება გამოყენებაში რუსეთის საჰაერო ძალებში და რამდენიმე ექსპორტიორ ქვეყანაში.
კატეგორია:საბრძოლო თვითმფრინავები კატეგორია:საბჭოთა კავშირის შეიარაღება კატეგორია:რუსეთის სამხედრო-საჰაერო ძალები კატეგორია:რუსეთის შეიარაღება
1673
თარიღი უცნობია
*
ბარინასი
ბარინასი (Barinas) — ქალაქი ჩრდილო-დასავლეთ ვენესუელაში. ბარინასის შტატის ადმინისტრაციული ცენტრი. მდებარეობს მდინარე სანტო-დომინგოს ნაპირებზე, დაბლობ ტერიტორიაზე, კორდილიერა-დე-მერიდის მთისძირში, ზღვის დონიდან დაახლოებით 188 მ სიმაღლეზე. ცნობილია როგორც ლიანოსის „დედაქალაქი“. კარაკასიდან დაშორებულია 525 კილომეტრით, ქალაქ მერიდიდან 165 კილომეტრით. 2009 წლის მონაცემებით ქალაქ ბარინასის მოსახლეობა შეადგენს 251,535 ადამიანს.
კათედრალები, მუზეუმები და სხვა კულტურული და საგანმანათლებლო შენობა-ნაგებობები ქალაქის შუაგულშია განლაგებული. ბარინასი წარმოადგენს მესაქონლეობის რეგიონალურ ცენტრს, ასევე აქ განვითარებულია შინაური საქონლის პროდუქცია. შიდა რაიონებში მოჰყავთ კაკაო და თამბაქო. არის აეროპორტი, რომლის მეშვეობით დაკავშირებულია ქვეყნის დედაქალაქ კარაკასთან.
დაარსდა 1577 წლის 30 ივნისს, როგორც ალტამირა-დე-კასერესი. ვენესუელის დამოუკიდებლობისათვის ომის მსვლელობის დროს ბარინასი იყო თავდაცვის მნიშვნელოვანი საყრდენი. ქალაქ ბარინასში ცხოვრების გარკვეული ნაწილი გაატარა ვენესუელის პირველმა პრეზიდენტმა კრისტობალ მენდოსამ. ქალაქის სახელწოდება წარმოსდგება ადგილობრივი სიტყვიდან, რომელიც იდენტიფიცერებას განიცდის ძლიერ ქართან, რომელიც უბერავს წვიმიანი სეზონის დროს მდინარე სანტო-დომინგოს ხეობიდან.
რესურსები ინტერნეტში
კატეგორია:ვენესუელის ქალაქები
ბლაბურხვა (ვაზის ჯიში)
ბლაბურხვა — ქართული აბორიგენული წითელყურძნიანი სასუფრე-საღვინე ვაზის ჯიში აფხაზეთიდან.
ჯიშმა თავისი სახელწოდება გუდაუთის მუნიციპალიტეტის სოფელ ბლაბურხვის გამო მიიღო.
ბოტანიკური აღწერა
ზრდასრული ფოთოლი დიდი ზომისაა, სუსტად დანაკვთული, ფოთლის ქვედა მხარე საშუალოდაა აბლაბუდისებრად შებუსული. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, საშუალო სიკუმსის ან თხელი. მარცვალი საშუალო ზომისაა, ოვალური, შავი ფერის.
ბლაბურხვა ძალიან ძლიერი ზრდა-განვითარების ვაზის ჯიშია. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე 214 დღეა. სრულ სიმწიფეში ნოემბრის დასაწყისში შედის.
გამოიყენება სასუფრე ყურძნად და საკუპაჟე ღვინომასალად.
ლიტერატურა
კატეგორია:აფხაზეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები კატეგორია:ვაზის წითელყურძნიანი სასუფრე ქართული ჯიშები
კარაოკე
კარაოკე (カラオケ, სიტყვებისგან კარა, ცარიელი და ოკესუტორა, ორკესტრი) — გართობის ფორმა, რომლის დროსაც მოყვარული მომღერლები მღერიან მუსიკალური ჩანაწერის (ფონოგრამის) თანხლებით და მიკროფონის გამოყენებით. მუსიკა ხშირად პოპულარული პოპ სიმღერაა, სადაც ორიგინალური მომღერლის ხმა ამოღებულია, ან ჩაწეულია. სიმღერის ტექსტი ჩვეულებრივ ვიდეო ეკრანზე ჩნდება სიმღერის გასაადვილებლად, მოძრავი სიმბოლოების ან ცვალებადი ფერების თანხლებით.
რესურსები ინტერნეტში
კატეგორია:მუსიკალური ინდუსტრია
ევერგლეიდის ეროვნული პარკი
thumb|290px|ევერგლეიდის ეროვნული პარკი
ევერგლეიდის ეროვნული პარკი (Everglades National Park) — ეროვნული პარკი ამერიკის შეერთებული შტატების სამხრეთით ფლორიდის შტატში. პარკი დაარსდა 1947 წლის 6 დეკემბერს. მისი ფართობი შეადგენს 6 105 კმ²-ს. პარკი მოქცეულია სუბტროპიკულ კლიმატურ სარტყელში. იგი სიდიდით მესამე ეროვნული პარკია შეერთებულ შტატებში.
მდიდარია ეროვნული პარკის ფლორა და ფაუნა. აქ ცხოვრობს 350 სახეობის ფრინველი, 300 სახეობის მტკნარი და ზღვის თევზი, 40 სახეობის ძუძუმწოვარი და 50 სახეობის ქვეწარმავალი. პარკში არსებული 36 სახეობის ცხოველი გადაშენების პირასაა მისული, მათგან აღსანიშნავია: ფლორიდული პუმა, ამერიკული ნიანგი და სხვები.
2010 წლის იუნესკოს 34-ე სესიაზე ევერგლეიდის ეროვნული პარკი შეიტანეს საფრთხის ქვეშ მყოფი ძეგლების სიაში ეკოსისტემის სერიოზული დეგრადაციის გამო.
სქოლიო
კატეგორია:აშშ-ის ეროვნული პარკები კატეგორია:მსოფლიო მემკვიდრეობის ძეგლები აშშ-ში
ჭოტორი
მინი|ჭოტორი
ჭოტორი — სოფელი სიღნაღის მუნიციპალიტეტში, (ნუკრიანის თემი). გომბორის ქედის ჩრდილო-აღმოსავლეთ კალთაზე. ზღვის დონიდან 960 მეტრი. სიღნაღიდან 4 კილომეტრი. საბჭოთა დროს აქ მდებარეობდა ნუკრიანის ბანაკი.
ჭოტორის მოსახლეობის უმეტეს ნაწილს კრაწაშვილები შეადგენენ.
ლიტერატურა
კატეგორია:სიღნაღის მუნიციპალიტეტის ისტორიული სოფლები
კურო (მრავალმნიშვნელოვანი)
კურო შეიძლება აღნიშნავდეს:
ნინოშვილი
ნინოშვილი შეიძლება აღნიშნავდეს:
სოხუმის არქეოლოგიური ძეგლები
1951 წელს ა. კალანდაძემ და მ თრაფშმა შეისწავლეს სოხუმის მთის არქეოლოგიური მასალა. აღსანიშნავია რკინის წალდები, ქვევრის ფრაგმენტები, ანტიკური ხანის იმპორტული კერამიკა და ძვ. წ. I ათასწლეულის I ნახევრის მეტალურგიის წარმოების ნაშთები. კოლხური კერამიკასთან ერთად გვხვდება აღმოსავლეთის ქართული ტიპის ცალკეული ელემენტებიც. კრემაციული სამარხების მასალა (ბრინჯაოს სამაჯურები, ვერცხლის ფიბულები, კერამიდა და სხვა) ძვ. წ. VII—ჩI საუკუნეებით თარიღდება.
1952-1954 წლებში გუად-იხუს მთაზე გათხარეს (მ თრაფში) ძვ. წ VII—II საუკუნეების სამაროვანი (კრემაციული და ნაწილობრივკრემაციული ორმოსამარხები), გვიანდელი კოლხური ტიპის რამდენიმე სამარხი და ძვ. წ. IV—IIსაუკუნეების ანტიკური ნამოსახლარის ნაშთები. სამაროვნის ადრეულ (ძვ. წ. VII—VII საუკუნეები) კომპლექსში გამოვლინდა რკინის მრავალრიცხოვანი ცულები, შუბისპირები, სატევრები, დანები, ბრინჯაოსა და სხვა მასალის სამკაული, ადგილობრივი კერამიკული ნაწარმი. სამარხთა გვიანდელ ჯგუფში (ძვ. V—II საუკუნეები) აღმოჩნდა რკინის იარაღი, ბერძნული კერამიკა, ბრინჯაოს ფარაკიანი ბეჭდები, ფაიანსის ფიგურული საკიდები, პასტის მძივები და სხვა.
1956-1959 წლებში „კრასნი მაიაკის“ რაიონში შეისწავლეს ძვ. წ. VIII—II საუკუნეების სამაროვანი და ადრინდელი ანტიკური ხანის ნამოსახლარი. სამაროვნის ადრინდელი ჯგუფი ძვ. წ. VIII—VI საუკუნეებს განეკუთვნება, გვიანდელი — ძვ. წ. V—II საუკუნეების ადრინდელი ჯგუფისასათვის დამახასიათებელია კოლხური ტიპის ბრინჯაოს ცულები, შუბისპირები, სატევრები, სამკაული, ტანსაცმლის ნივთები და ა. შ., რკინის იარაღი, საჭურველი და მცირე ზომის თიხის ჭურჭელი.
სოხუმის ყურის ნაპირას და მიმდებარე მაღლობზე გათხარეს ძვ. წ. II—I ათასწლეულეულის მიჯნაზე მჭიდრო დასახლება, რომელსაც ქალაქური ტიპის დასახლებად მიიჩნევდნენ (მ. თრაფში).
1952 წელს დაიწყო არქეოლოგიური კვლევა სოხუმის ციხესიმაგრის მიდამოებში. 1958-1959 წლებში გათხრებში მონაწილეობდა საქართველოს სსრ მეცნიერებათა აკადემიის ისტორიის, არქეოლოგიისა და ეთნოგრაფიის ინსტიტუტი (ა. აფაქიძე,ლ. შერვშიძე, მ. თრაფში). ჩატარდა წყალქვეშა არქეოლოგიური დაზვერვები და გამოკვლევები. დადგინდა, რომ ადრინდელი და ბიზანტიური ხანის სებასტოპოლისი ნაწილობრივ ახლანდელი სოხუმის ყურის სანაპიროზე მდებარეობდა. მისი მნიშვნელოვან ნაწილი ზღვის ფსკერზეა მოქცეული. შესწავლილია ქ. სებასტოპოლისის თავდაცვითი ნაგებობანი, საცხოვრებელი შენობები და კულტურული ფენები. გამოირკვა, რომ სებასტოპოლისს რამდენიმე ციტადელი ჰქონდა. შესწავლილია აგრეთვე სებასტოპოლისის 3 კულტურული ჰორიზონტი (I—IV საუკუნეები). 1953 წელს სოხუმის ყურეში, ზღვის ფსკერზე, იპოვეს მარმარილოს საფლავის სტელა (ძვ. წ. V საუკუნე), რომელზედაც ბარელიეფური სცენაა გამოსახული. იქვე აღმოჩნდა ქალის ბიუსტი და საფლავის ძეგლი (I—II საუკუნეები). 1954-1955 წლებში ბაგრატის ტაძრის ტერიტორიაზე შეისწავლეს ანტიკური და ფეოდალური ხანის კულტურული ფენები. I—IV საუკუნეების მონეები (8 ცალი) აღმოჩნდა ოდინეცის კარმიდამოზე და სოხუმის ციხესიმაგრის რაიონში (34 ცალი). ანტიკურ ქალაქში ბერძენი და რომაელი კოლონისტების გვერდით ცხოვრობდა ადგილობრივი მოსახლეობა, რაზეც მიუთითებს ადგილობრივი კერამიკა და სხვა ნაწარმის მასობრივად აღმოჩენა. II—IV საუკუნეებში სებასტოპოლისი ვაჭრობისა და ხელოსნობის მნიშვნელოვან ცენტრს წარმოადგენდა.
ლიტერატურა
კატეგორია:სოხუმის მუნიციპალიტეტის არქეოლოგიური ძეგლები კატეგორია:სოხუმი
კირჩხიბი (მრავალმნიშვნელოვანი)
სიტყვას „კირჩხიბი“ რამდენიმე მნიშვნელობა აქვს:
ბესიანა ქადარე
ბესიანა ქადარე (Besiana Kadare; დ. 1972, ტირანა ) — ალბანელი დიპლომატი. საგანგებო და სრულუფლებიანი ელჩი. ალბანეთის მუდმივი წარმომადგენელი იუნესკოში 2021 წლიდან. წარსულში — ალბანეთის მუდმივი წარმომადგენელი გაეროში და არარეზიდენტი ელჩი კუბაში (2016-2021), ალბანეთის მუდმივი წარმომადგენელი იუნესკოში (2011-2016).
ბიოგრაფია
დაიბადა 1972 წელს. მწერლების ისმაილ (დ. 1936) და ელენა კადარეს (დ. 1943) ოჯახში.
ბესიანა ქადარემ დაამთავრა პარიზის  IV სორბონის უნივერსიტეტი   ბაკალავრის ხარისხით თანამედროვე სპეციალიზებულ ლიტერატურაში, ასევე  მაგისტრის ხარისხის მფლობელია თანამედროვე და შედარებით ლიტერატურაში.
ბესიანა ქადარე მსახურობდა პირველ მდივნად ალბანეთის მუდმივ წარმომადგენლობაში გაეროში. 2005 წელს მუშაობდა შეერთებული შტატების საერთაშორისო განვითარების სააგენტოში (USAID). 2008 წელს მუშაობდა საფრანგეთში ალბანეთის საელჩოში. მარცხნივ|მინი|საფოსტო მარკა ბესიანას მამის, ალბანელი მწერლის ისმაილ ქადარეს გამოსახულებით ბესიანა ქადარე 2011 წელს დაინიშნა ალბანეთის მუდმივ წარმომადგენლად გაეროს განათლების, მეცნიერებისა და კულტურის ორგანიზაციაში (UNESCO) პარიზში. 2016 წელს მან შეცვალა ფერიტა ხოჯა, რომელიც იკავებდა ალბანეთის მუდმივი წარმომადგენლის თანამდებობას გაეროში ნიუ-იორკში და ალბანეთის არარეზიდენტი ელჩის თანამდებობას კუბაში. 30 ივნისს რწმუნებათა სიგელები გადასცა გაეროს გენერალურ მდივანს პან გი მუნს.
2017 წლის ოქტომბერში, გაეროს უშიშროების საბჭოს სხდომაზე, ქადარემ განაცხადა, რომ კონფლიქტების პრევენციისა და სამშვიდობო პროცესებში ქალების ჩართულობა კვლავ უმნიშვნელოა. ქალები სამშვიდობო მოლაპარაკებების დროს "კარდს მიღმა" რჩებიან, მაშინაც კი, როდესაც ისინი ესწრებიან, რადგან შეხვედრებს ყოველთვის კაცები ხელმძღვანელობდნენ და შერიგების შესახებ გადაწყვეტილებებს თავად იღებენ  მან წევრ ქვეყნებს მოუწოდა გააძლიერონ თავიანთი ვალდებულება მშვიდობისა და უსაფრთხოების დღის წესრიგში ქალთა სრულ  ჩართულობაზე.
2018 წელს ბესიანა ქადარე აირჩიეს გაეროს სამი სააგენტოს ერთობლივი აღმასრულებელი საბჭოს ვიცე-თავმჯდომარედ: გაეროს განვითარების პროგრამის (UNDP), გაეროს მოსახლეობის ფონდის (UNFPA) და გაეროს საპროექტო სერვისების ოფისის (UNOPS).
2019 წლის იანვარში, ქადარემ, ალბანეთის სახელით, მსოფლიო ებრაულ კონგრესთან და გაეროს გლობალური კომუნიკაციების დეპარტამენტთან ერთად მოაწყო ღონისძიება თემაზე „კაცობრიობის ისტორია: ებრაელების გადარჩენა ალბანეთში“. მან გაეროში ისაუბრა ბრიფინგზე სახელწოდებით "ჰოლოკოსტის ხსოვნა: მოითხოვე და დაიცავი საკუთარი უფლებები", რომელიც დაემთხვა ჰოლოკოსტის ხსოვნის საერთაშორისო დღეს და ასახავდა მეორე მსოფლიო ომის დროს ექვსი მილიონი ევროპელი ებრაელის გენოციდს, ისევე როგორც ნაკლებად ცნობილ ფაქტებს ალბანელების შესახებ: ჰოლოკოსტის დროს ალბანეთმა  ათასობით ებრაელი შეიფარა, რომლებიც სხვაგვარად აღმოჩნდებოდნენ ნაცისტების სიკვდილის ბანაკებში.
გაეროს გენერალური ასამბლეის 75-ე სესიაზე აირჩიეს  ვიცე- თავმჯდომარედ (2020-2021). ცვლილებების შედეგად, 2021 წლის 1 ოქტომბერს, პრეზიდენტის ილირ მეტას ბრძანებულებით, ფერიტ ხოჯა დაინიშნა ალბანეთის მუდმივ წარმომადგენლად გაეროში, მის ნაცვლად კი ბესიანა ქადარე დაინიშნა იუნესკოში ალბანეთის მუდმივ წარმომადგენლად პარიზში. 10 ნოემბერს მან თავისი რწმუნებათა სიგელები გადასცა იუნესკოს გენერალურ მდივან ოდრი აზულაის ალბანეთის ევროპისა და საგარეო საქმეთა მინისტრის ოლტა იაჩკას თანდასწრებით.
სქოლიო
კატეგორია:დაბადებული 1972 კატეგორია:ალბანელი დიპლომატები კატეგორია:ქალი დიპლომატები